Barane (Stolac)
Barane su naseljeno mjesto u općini Stolac, Bosna i Hercegovina. Naselje Barane je smješteno ispod planine Hrgud. Udaljeno je od Stoca oko 4 km. U Dubrovačkom arhivu naselje se spominje aprila 1499. godine. Tada naselje pripada području Vidovog polja. Dokument predstavlja ugovor kojim se Dragić Milovatović iz Barana u Vidovom polju (Dragichichium Milouatouich de Baran de Vidouo poglie), uz jemstvo dvojice svojih zemljaka Radoslav Braničića i Radinca Vitkovića obavezao se na sedmogodišnju službu i izučavanje zanata kod kovača Jurja Vukićievića. Njegov poslodavac i majstor se obavezao da će po isteku službe dati Dragiću kovački alat prema običaju kojim su se ispraćali oni koji su završavali šegrtski zanat.